《题刘相公三湘图》
唐代·郎士元

昔别醉衡霍，迩来忆南州。今朝平津邸，兼得潇湘游。

稍辨郢门平，依然芳杜洲。微明三巴峡，咫尺万里流。

飞鸟不知倦，远帆生暮愁。涔阳指天末，北渚空悠悠。

枕上见渔父，坐中常狎鸥。谁言魏阙下，自有东山幽。

作者简介：郎士元（生卒年不详,一说727年—780年？) ，字君胄,唐代诗人,中山（今河北定县）人。天宝十五载(756)登进士第。安史之乱中，避难江南。宝应元年(762)补渭南尉，历任拾遗、补阙、校书等职，官至郢州刺史。郎士元与钱起齐名，世称“钱郎”。他们诗名甚盛，当时有“前有沈宋，后有钱郎”(高仲武《中兴间气集》)之说。